**Ymgysylltu â Thadau wrth Ddiogelu -**

Gweithiodd y Gwasanaethau Plant, Teuluoedd a Diogelu yng Nghonwy mewn partneriaeth â’r Fatherhood Institute i werthuso arferion o fewn yr adran o ran sut rydym yn ymgysylltu yn effeithiol â Thadau/ Gofalwyr sy’n ddynion o fewn y broses Amddiffyn Plant. Nod cyffredinol y prosiect hwn yw lleihau lefelau risg a chodi lefelau gofal i blant pan fo yna bryderon diogelu/rhianta, drwy ddatblygu arferion gweithio gwell gwasanaethau gofal cymdeithasol ac asiantaethau partner drwy ymgysylltu’n fwy effeithiol â thadau.

Dros y 12 mis diwethaf, mae'r Awdurdod Lleol wedi datblygu ei gynllun gweithredu mewnol ei hun ac wedi darparu hyfforddiant i ymarferwyr Aml-Asiantaeth ynglŷn ag ymgysylltu’n effeithiol gyda Thadau. Nododd yr archwiliad diweddaraf welliannau sylweddol mewn ymarfer yn ymwneud ag ymgysylltu gyda Thadau ac roedd hefyd yn gallu dangos gwell canlyniadau i Blant a Phobl Ifanc.

**Enghraifft Achos 1**

Mae hon yn enghraifft dda iawn o ymgysylltu â thad. Dad yw'r prif ofalwr ac mae gwasanaethau cefnogi wedi eu canolbwyntio ar dad. Mae ymddygiad Mam yn destun pryder ac felly mae'r adran yn cefnogi dad gyda chyswllt. Mae'r gweithiwr cymdeithasol wedi gwneud cryn dipyn o waith uniongyrchol gyda dad.

**Enghraifft Achos 2**

Mae angen i Mam adael y cartref am gyfnod, ac yn ystod y cyfnod hwnnw mae dad yn gwneud newidiadau cadarnhaol ac mae'r plentyn yn "ymddangos ei fod yn berson ifanc llawer hapusach sy’n datblygu ymdeimlad o hunaniaeth ac annibyniaeth.” Nodir bod y tad wedi dod yn fwy rhagweithiol a phendant yn sgil bod yn gyfrifol am reoli’r cartref.